Llywodraeth Leol, Cymru Enwi a chychwyn 1 1 Enw’r Gorchymyn hwn yw Gorchymyn Rhondda Cynon Taf (Cymunedau) 2016. 2 At unrhyw ddiben a nodir yn rheoliad 4(1) o’r Rheoliadau, daw’r Gorchymyn hwn i rym ar 1 Rhagfyr 2016. 3 At bob diben arall, daw’r Gorchymyn hwn i rym ar y diwrnod arferol ar gyfer ethol cynghorwyr yn 2017 . Dehongli 2 Yn y Gorchymyn hwn— ystyr “newydd” (“ new ”) mewn perthynas ag ardal llywodraeth leol, yw’r ardal honno fel y’i sefydlir gan y Gorchymyn hwn. ystyr “presennol” (“ existing ”) mewn perthynas ag ardal llywodraeth leol, yw’r ardal fel y mae’n bodoli yn union cyn y diwrnod arferol ar gyfer ethol cynghorwyr yn 2017; ystyr “y Rheoliadau” (“ the Regulations ”) yw Rheoliadau Newidiadau i Ardaloedd Llywodraeth Leol 1976 ; mae unrhyw gyfeiriad at fap yn gyfeiriad at un o’r 14 o fapiau a farciwyd “Map Gorchymyn Rhondda Cynon Taf (Cymunedau) 2016” a adneuwyd yn unol â rheoliad 5 o’r Rheoliadau ac a labelwyd yn “A” i “N”, ac mae cyfeiriad at fap â llythyren yn gyfeiriad at fap sy’n dwyn y llythyren honno; a pan ddangosir bod ffin ar fap yn rhedeg ar hyd ffordd, rheilffordd, troetffordd, cwrs dŵr neu nodwedd ddaearyddol debyg, mae i’w thrin fel un sy’n rhedeg ar hyd llinell ganol y nodwedd. Newidiadau i ardaloedd llywodraeth leol 3 Mae newidiadau yn cael eu gwneud yn ardal llywodraeth leol Bwrdeistref Sirol Rhondda Cynon Taf yn unol â’r darpariaethau a ganlyn yn y Gorchymyn hwn. Tyn-y-Nant a Llanilltud Faerdref – newid i ardaloedd cymunedol a newid canlyniadol i adrannau etholiadol 4 Mae’r rhan o gymuned Llanilltud Faerdref a ddangosir â chroeslinellau ar Fap A (ward Llanilltud Faerdref)— a wedi ei throsglwyddo i gymuned Llantrisant; b yn ffurfio rhan o ward Tyn-y-Nant yng nghymuned Llantrisant; ac c yn ffurfio rhan o adran etholiadol Tyn-y-Nant. Llanilltud Faerdref a Thyn-y-Nant – newid i ardaloedd cymunedol a newid canlyniadol i adrannau etholiadol 5 Mae’r rhan o gymuned Llantrisant a ddangosir â chroeslinellau ar Fap B (ward Tyn-y-Nant)— a wedi ei throsglwyddo i gymuned Llanilltud Faerdref; b yn ffurfio rhan o ward Llanilltud Faerdref yng nghymuned Llanilltud Faerdref; ac c yn ffurfio rhan o adran etholiadol Llanilltud Faerdref. Pentre’r Eglwys a Llanilltud Faerdref - newidiadau i ardaloedd cymunedol a newidiadau canlyniadol i adrannau etholiadau 6 Mae’r rhannau o gymuned Llanilltud Faerdref a ddangosir â chroeslinellau ar Fap C, Map D a Map E (ward Llanilltud Faerdref)— a yn ffurfio rhan o ward Pentre’r Eglwys yng nghymuned Llanilltud Faerdref; a b yn ffurfio rhan o adran etholiadol Pentre’r Eglwys. Tref Llantrisant a Thonysguboriau – newid i ardaloedd cymunedol a newid canlyniadol i adrannau etholiadol 7 Mae’r rhan o gymuned Llantrisant a ddangosir â chroeslinellau ar Fap F (ward Tonysguboriau)— a yn ffurfio rhan o ward Tref Llantrisant yng nghymuned Llantrisant; a b yn ffurfio rhan o adran etholiadol Tref Llantrisant. Llanilltud Faerdref, Tyn-y-Nant a Thref Llantrisant – newidiadau i ardaloedd cymunedol a newidiadau canlyniadol i adrannau etholiadol 8 Mae’r rhan o gymuned Llantrisant a ddangosir â chroeslinellau ar Fap G (ward Tyn-y-Nant a ward Tref Llantrisant)— a wedi ei throsglwyddo i gymuned Llanilltud Faerdref; b yn ffurfio rhan o ward Llanilltud Faerdref yng nghymuned Llanilltud Faerdref; ac c yn ffurfio rhan o adran etholiadol Llanilltud Faerdref. Beddau a Thref Llantrisant – newid i ardaloedd cymunedol a newid canlyniadol i adrannau etholiadol 9 Mae’r rhan o gymuned Llantrisant a ddangosir â chroeslinellau ar Fap H (ward Tref Llantrisant)— a wedi ei throsglwyddo i ffurfio rhan o ward Beddau yng nghymuned Llantrisant; a b yn ffurfio rhan o adran etholiadol Beddau. Beddau a’r Graig – newid i ardaloedd cymunedol a newid canlyniadol i ardaloedd etholiadol 10 Mae’r rhan o gymuned Llantrisant a ddangosir â chroeslinellau ar Fap I (ward Beddau)— a wedi ei throsglwyddo i gymuned Pontypridd; b yn ffurfio rhan o ward y Graig yng nghymuned Pontypridd; ac c yn ffurfio rhan o adran etholiadol y Graig. Diddymu cymuned Aberaman a chreu cymunedau newydd – Gogledd Aberaman a De Aberaman 11 1 Mae cymuned bresennol Aberaman wedi ei diddymu. 2 Mae dwy gymuned newydd o’r enw Gogledd Aberaman a De Aberaman wedi eu creu, a ddangosir ar Fap J fel yr ardaloedd wedi eu marcio “Gogledd Aberaman” a “De Aberaman” yn y drefn honno. Diddymu cymuned Aberdâr a chreu cymunedau newydd – Dwyrain Aberdâr a Gorllewin Aberdâr 12 1 Mae cymuned bresennol Aberdâr wedi ei diddymu. 2 Mae dwy gymuned newydd o’r enw Dwyrain Aberdâr a Gorllewin Aberdâr wedi eu creu, a ddangosir ar Fap K fel yr ardaloedd wedi eu marcio “Dwyrain Aberdâr” a “Gorllewin Aberdâr” yn y drefn honno. Diddymu cymuned Aberpennar a chreu cymunedau newydd – Dwyrain Aberpennar a Gorllewin Aberpennar 13 1 Mae cymuned bresennol Aberpennar wedi ei diddymu. 2 Mae dwy gymuned newydd o’r enw Dwyrain Aberpennar a Gorllewin Aberpennar wedi eu creu, a ddangosir ar Fap L fel yr ardaloedd wedi eu marcio “Dwyrain Aberpennar” a “Gorllewin Aberpennar” yn y drefn honno. Cwmbach a De Aberaman – newidiadau i ardaloedd cymunedol 14 Mae’r rhan o gymuned newydd De Aberaman a ddangosir â chroeslinellau ar Fap M— a wedi ei throsglwyddo i ffurfio rhan o gymuned Cwmbach; a b yn ffurfio rhan o adran etholiadol Cwmbach. Cwmbach a Dwyrain Aberpennar – newidiadau i ardaloedd cymunedol a newidiadau canlyniadol i drefniadau etholiadol 15 Mae’r rhan o gymuned Cwmbach a ddangosir â chroeslinellau ar Fap N— a wedi ei throsglwyddo i ffurfio rhan o gymuned newydd Dwyrain Aberpennar; a b yn ffurfio rhan o adran etholiadol Dwyrain Aberpennar. Llanilltud Faerdref – newidiadau canlyniadol i drefniadau etholiadol 16 Yng nghymuned Llanilltud Faerdref— a nifer y cynghorwyr sydd i’w hethol ar gyfer ward Ton-Teg yw 3; b nifer y cynghorwyr sydd i’w hethol ar gyfer ward Pentre’r Eglwys yw 4; c nifer y cynghorwyr sydd i’w hethol ar gyfer ward Llanilltud Faerdref yw 4; a d nifer y cynghorwyr sydd i’w hethol ar gyfer ward Efail Isaf yw 1. Llantrisant – newidiadau canlyniadol i drefniadau etholiadol 17 Yng nghymuned Llantrisant— a nifer y cynghorwyr sydd i’w hethol ar gyfer ward Tyn-y-Nant yw 3; b nifer y cynghorwyr sydd i’w hethol ar gyfer ward Beddau yw 4; c nifer y cynghorwyr sydd i’w hethol ar gyfer ward Tref Llantrisant yw 4; a d nifer y cynghorwyr sydd i’w hethol ar gyfer ward Tonysguboriau yw 3. Pontypridd – newidiadau canlyniadol i drefniadau etholiadol 18 Yng nghymuned Pontypridd— a nifer y cynghorwyr sydd i’w hethol ar gyfer ward Glyncoch yw 2; b nifer y cynghorwyr sydd i’w hethol ar gyfer ward Cilfynydd yw 2; c nifer y cynghorwyr sydd i’w hethol ar gyfer ward Rhondda yw 4; d nifer y cynghorwyr sydd i’w hethol ar gyfer ward Pontypridd yw 2; e nifer y cynghorwyr sydd i’w hethol ar gyfer ward Trallwng yw 3; f nifer y cynghorwyr sydd i’w hethol ar gyfer ward Ilan yw 1; g nifer y cynghorwyr sydd i’w hethol ar gyfer ward Canol Rhydfelen yw 2; h nifer y cynghorwyr sydd i’w hethol ar gyfer ward Rhydfelen Isaf yw 1; i nifer y cynghorwyr sydd i’w hethol ar gyfer ward y Ddraenen Wen yw 2; j nifer y cynghorwyr sydd i’w hethol ar gyfer ward Trefforest yw 2; a k nifer y cynghorwyr sydd i’w hethol ar gyfer ward y Graig yw 2. Mark Drakeford Ysgrifennydd y Cabinet dros Gyllid a Llywodraeth Leol, un o Weinidogion Cymru 25 Tachwedd 2016